Počelo opremanje prostorija mjesnih zajednica

Zeničko preduzeće “Inter Com” isporučilo je proteklog vikenda uredski namještaj za više gradskih i prigradskih mjesnih zajednica. Nabavka namještaja obezbijeđena je iz Budžeta Grada Zenica, a kako je izjavio Fuad Kasumović, gradonačelnik Zenice, na ovaj način u objektima društvenih domova i kancelarijama mjesnih zajednica žele se stvoriti što bolji uslovi za okupljanje i aktivizam građana.

“Uporedo sa rekonstrukcijama i sanacijama objekata, radimo i na opremanju objekata u kojima postoje dobri uslovi za održavanje sastanaka građana i nastajanje društveno korisnih projekata”, kaže gradonačelnik Kasumović.

Novi namještaj obezbijeđen je za mjesne zajednice: Odmut, Blatuša, Broda, Mošćanica, Briznik, Gorica, Lašva i Tišina.